Hy vertel ons sy musiekloopbaan was nie altyd maklik nie, maar dat hy altyd daarna gestreef het om die beste te wees en hard te werk vir dit wat hy in die lewe wil bereik.
“Dit was nog altyd my droom om op die grootste stages op te tree en gehore regoor die wêreld te vermaak.
“En oor die laaste paar jaar is ek die geleentheid gegun om oorsee te gaan werk en vakansiegangers in Europa te vermaak.”
Die sanger wei ’n bietjie uit dat hy met verskeie gesondheidskwessies gesukkel het terwyl hy oorsee was.
Ná verskeie operasies het die Baaienaar sterk gestaan en ’n wonderbaarlike terugkeer na die musiekbedryf gemaak.
Op die EP sing hy van die uitdagings wat hy deurgemaak het. Hy wys ook ’n heel nuwe sy wat sy musieksmaak betref.
“In die lewe gaan ons deur baie dinge as dit by die liefde kom. Daar’s verskillende maniere waarop jy iemand kan liefhê. Soms kan jy baie selfsugtig wees.